પીએમ મોદી પહેલાં મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલે સભાનું સંબોધન કર્યું હતું. નીતિન પટેલે અહીં કહ્યું કે, વડોદરા એ દેશનું પ્રથમ કક્ષાનું ઐતિહાસિક તેમજ દરેક સુવિધા ગરીબો સુધી પહોંચાડનાર શહેર બનશે. મુખ્યમંત્રી વિજય રૂપાણીએ સંબોધન કરતાં કહ્યું કે, ગુજરાત, વિકાસ અને નરેન્દ્ર મોદી, આ ત્રણેય પર્યાયવાચી શબ્દો છે. રોજગારી આપવામાં ગુજરાત છેલ્લા 14 વર્ષોથી નં.1 છે. કપાસના ટેકાનો ભાવ રૂ.850 હતો, જે 100 રૂ.ના વધારા સાથે રૂ.950 આપી રાજ્ય સરકાર ખેડૂત પાસેથી ખરીદી કરશે.